دونیا ساغلیق تشکیلاتی‌نین باش دیرکتورو دوکتور تئدروس آدهانوم یئنی نوع کوروناویروس (کووید-19) آشی لارینین یوخسول اؤلکه‌لره برابر شکیلده پایلانماسینی ایسته‌ییب.
آدهانوم تشکیلاتین سوئیس-ین ژنو شهرینده‌کی مرکزی قرارگاهیندا ویدئو کنفرانس واسیطه‌سیله مطبوعات کنفرانسی تشکیل ائدیب.
دؤکتور تدروس آدهانوم خبردار ائدیب کی، یوخسول اؤلکه‌لره آشی تداروکونده برابر موناسیبت گؤستریلمه‌سه، "دونیا فلاکت‌لی معنوی اوغورسوزلوغون آستاناسیندا اولا‌جاق".
آدهانوم اولوسلار آراسی تیجارت اتاقی‌نین (ICC) حکومت‌لرین اینکیشاف ائتمکده اولان اؤلکه‌لره "کووید-19" آشی‌سی‌نین الچاتان اولماسی ایمکانی یاراتمایاجاغی تقدیرده قلوبال اقتصادیاتین 9،2 تریلیون دو‌لارا قدر ضرر گؤرجگینی آچیقلادیغینی خاطیرلادیب.
آراشدیرمایا گؤره، ایشاره ائدیلن ضررین دئمک اولار کی، 4،5 تریلیون دو‌لاری‌نین ان زنگین اؤلکه‌لرین پایینا دوشه جگینه ایشاره ائدن آدهانوم اولوسلار آراسی امک تشکیلاتی‌نین (ILO) یئنی راپورونا گؤره ایسه اپیدمی‌نین قلوبال ایش گوجو گلیرینده 3،7 تریلیون دو‌لار آزالمایا سبب اولدوغونون تخمین ائدیلدیگینی خاطیرلادیب.
آدهانوم "کووید-19" آشی لارینین آشاغی و اورتا گلیرلی اؤلکه‌لر آراسیندا برابر پایلانما‌لی اولدوغونو وورغولایا‌راق، "واکسن میللتچی‌لیگی قیسامودت‌لی سیاسی هدف‌لره خیدمت ائده بیلر. آنجاق آشی لارین عدالت‌لی پایلانماسینی دستکلمک هر اؤلکه‌نین اورتا و اوزون مودت‌لی اقتصادی ماراق‌لارینا جاواب وئره‌جک‌دیر" دئییب.
بو آرادا، آدهانوم اولوسلار آراسی تیجارت اتاقی‌نین "کووید-19" آشی‌سی‌نین دونیا اقتصادیاتینا تأثیرینی آراشدیران علمی نماینده هئیتی‌نین رهبری دؤکتور شبنم کالمی اؤزجانا تشککور ائدیب.
تدقیقات حاقیندا معلومات وئرن اؤزجان دا کوچ بیلیم یوردوندا وظیفه‌لی آکادمیسنلر سلوا دمیرآلپ، جم چاکماکلی، سئوجان یشیلتاش و محمد علی ییلدیریمین دا آراشدیرمادا ایشتیراک ائتدیک‌لرینی سؤیله‌ییب.
